132 



Som Regel kan man sige, at Æglægningen begynder sidst i 

 April, og at det første Kuld Unger er udfløjne først i Juni. Naar 

 man ser Reden, forbauses man over den Masse Materiale, Fuglen 

 faar slæbt sammen; der lægges først et Underlag af Mos, Resten 

 bestaar af Faareuld og Kohaar, en tæt filtagtig Masse. Ulden 

 og Kohaarene maa den temmelig langt bort efter; undertiden 

 søger den at komme lettere dertil. Jeg har siddet i min Spise- 

 stue og set en Musvit flyve ind ad Vinduet ud i Verandaen og 

 give sig til at plukke Uldtraade af en Sofapude. En Dag, da 

 jeg kom forbi en af Boligerne, stod et lille Barn udenfor i en 

 Barnevogn. Over Vognen var bredt et langhaaret Skindtæppe, 

 som en Musvit havde fundet passende til sit Brug og ivrigt sad 

 og trak Haar ud af. 



Allevegne kan man læse om de mærkelige Steder hvor Mus- 

 vitten falder paa at bygge: i Lygter, i Poste, Brevkasser, osv. 

 Jeg har her i Parken og Skoven ved de faste Bænke anbragt paa 

 en Stolpe en lille Kasse med Laag. Kassen indeholder en Klud 

 til at tørre Bænken af og en Børste til at feje Sne bort. I en 

 Kasse her i Parken, hvor Laaget gabede lidt, havde en Musvit 

 i 1913 bygget Rede. Kassens Bund var udfyldt med Mos og 

 Uld, og Reden bygget i det ene Hjørne, Fuglen rugede uan- 

 fægtet af, at Patienter stadig lukkede Laaget op og kiggede ned 

 til den, fik sine Unger udfløjne midt i Juni og var ikke- blevet 

 mere forskrækket end, at den straks efter lagde Æg igen i Kas- 

 sen og fik 6 Unger ud af det andet Kuld. Som bekendt ligger 

 Musvitten meget fast paa Reden, naar Rugningen først er i Gang; 

 den hvæser og slaar med Vingerne, naar man ser til den. I en 

 Kasse laa en, som rolig fandt sig i, at jeg gentagne Gange tog 

 den op i Haanden for at se til Æggene og derefter lagde den 

 ned igen, en Fremgangsmaade jeg dog ikke vil anbefale. 



Det maa siges at være hyppigt her, at Musvitten yngler 2 

 Gange, undertiden i den gamle Kasse oftere i ny. I 1917, da 

 Redebygning og Æglægning først var begyndt sent, var der dog 

 ikke et eneste Par, der ynglede 2 Gange, men det første Kuld 

 kom ogsaa først ud sidst i Juni. 



Et ejendommeligt Træk hos Musvitten under Æglægningen 

 har jeg iagttaget: naar den er begyndt at lægge Æg (og den 

 lægger ofte 12—14), dækker den hver Gang, den har lagt et nyt. 

 Æggene til med Redemateriale, saa man kun faar Øje paa noget 

 af dette, naar man ser ned i Kassen. Dette er sikkert oftere 



